”Pillar of shame” opstilles foran folketinget d. 23. januar

**Initiativets formål er at støtte demokrati-bevægelsen i Hong Kong**. Initiativtager er den fynske kunstner Jens Galschiøt, som sammen med Amnesty International og Alternativet har søgt om at opstille hans skulptur ”The Pillar of Shame” på Christiansborgs Slotsplads fra slutningen af januar og tre måneder frem. Den tilladelse er nu i hus.

**Skulpturen blev oprindeligt skabt som en protest mod massakren** på Den Himmelske Freds Plads i Beijing i 1989. Der er opstillet et eksemplar i Hong Kong. Men nu vil Jens Galschiøt opstille endnu et eksemplar af skulpturen her i Danmark foran Christiansborg. Formålet er at manifestere en klar og tydelig støtte til demokrati-bevægelsen i Hong Kong.

Alternativet har støttet dette initiativ. Både med organisatorisk hjælp til at realisere ideen, men også med forslag til aktiviteter i den periode skulpturen står på Slotspladsen. Men allerhelst så de, at der var mange flere politiske partier der stod sammen om at sende et klart signal til både den danske befolkning, men også til Kina om, at vi skal stå op for de helt grundlæggende demokratiske rettigheder såsom forsamlings- og ytringsfrihed. Uffe fra alternativet er derfor i gang med at samle støtte til opstillingen fra folketinget partier.

 Den danske udgave vil blive en anelse moderniseret, så det fremgår tydeligt, at det er demokrati-bevægelsen i Hong Kong vi støtter og bakker op. Det kommer fire Hong kong skulpturer i kobber der at flankere skulpturen.

 Vi samler penge ind til transport og aktiviteter, der tage udgangspunkt i skulptur opstillingen. Man kan donere et beløn på Mobile Pay 83 25 83